《酷相思 冬日行彰德卫辉诸处马上作》
清代·陈维崧

赵北燕南多驿路。见一带、霜红树。又天外乱山青可数。

丛台也，知何处。雀台也，知何处。一鞭袅袅临官渡。

雁叫酸如雨。尽古往今来誇割据。漳水也，东流去。

淇水也，东流去。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。